Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Rigward il-bejgħ ta' passaporti Maltin, il-Kummissarju Reding qalet li l-Kunsill jista' jiddeċiedi dwar sett ta' rekwiżiti minimi għall-għoti taċ-ċittadinanza. Wara l-votazzjoni massiva favur ir-riżoluzzjoni dwar "Iċ-ċittadinanza tal-UE għall-bejgħ", il-Kunsill jista' jiddikjara jekk huwiex beħsiebu jiddiskuti l-possibbiltà li jistabbilixxi tali standards minimi? Il-Kunsill ma ddiskutiex il-kwistjoni speċifika mqajma mill-Onorevoli Membru. Madankollu, b'mod aktar ġenerali, l-Istati Membri għandhom il-kompetenza li jistabbilixxu regoli li jirregolaw l-akkwist tan-nazzjonalità, kif intqal mill-Presidenza tal-Kunsill fid-dibattitu "Iċ-ċittadinanza tal-UE għall-bejgħ" (sessjoni plenarja tal-PE tal-15 ta' Jannar 2014). Barra minn hekk, l-Artikolu 9 TUE u l-Artikolu 20(1) TFUE jagħmluha ċara li ċ-ċittadinanza tal-UE hija addizzjonali għaċ-ċittadinanza nazzjonali u ma tissostitwixxihiex. It-Trattati tal-UE ma fihom ebda bażi legali li tippermetti lill-UE tarmonizza l-liġijiet nazzjonali f'dan il-qasam. Għalkemm id-dar għandha tkun post sigur, għal ħafna mhijiex, speċjalment għal bosta nies vulnerabbli, bħall-anzjani, li m'għandhomx ir-riżorsi finanzjarji meħtieġa biex jirranġaw djarhom. Kundizzjonijiet inadegwati ta' akkomodazzjoni jirrappreżentaw theddida serja għas-saħħa ambjentali li tista' tiġi evitata. Ir-realtà hi li numru konsiderevoli ta' anzjani fit-28 pajjiż tal-UE qed jgħixu f'kundizzjonijiet diffiċli, uħud minnhom jikkostitwixxu perikli għas-saħħa, inkluż esponiment eċċessiv għall-istorbju, l-umdità, l-iffullar, il-problemi biex iżommu d-dar sħuna fix-xitwa, u n-nuqqas ta' faċilitajiet ta' iġjene bħal toilet ġewwa li jifflaxxja jew banju jew doċċa. Xi strateġiji qed jiġu adottati sabiex ngħinu lill-anzjani li qed jgħixu f'kundizzjonijiet bħal dawn biex huma jtejbu djarhom jew biex isibu akkomodazzjoni alternattiva li tkun iktar sigura u diċenti? L-Artikolu 34 tal-Karta tad-Drittijiet Fundamentali tal-Unjoni Ewropea jirrikonoxxi d-dritt ta' aċċess għall-akkomodazzjoni u għall-għajnuna għall-akkomodazzjoni. Fl-Istati Membri, it-tixjiħ f'saħħtu u l-għajxien indipendenti ġew promossi fl-2012 bħala parti mis-Sena Ewropea għat-Tixjiħ Attiv u s-Solidarjetà bejn il-Ġenerazzjonijiet. Fuq suġġeriment konġunt tal-Kumitat tal-Protezzjoni Soċjali u tal-Kumitat tal-Impjiegi, fis-6 ta' Diċembru 2012 il-Kunsill adotta l-prinċipji ta' gwida għat-tixjiħ attiv, li jenfasizzaw il-kwistjoni ta' "djar u servizzi adattati" bħala waħda mill-politiki ewlenin biex ikun żgurat l-għajxien adegwat u indipendenti fix-xjuħija. F'Malta ttieħdet deċiżjoni li tipprojbixxi s-sewqan tar-roti fuq bankina ma' xatt partikolari fejn jippassiġġaw in-nies; dan jesponi liċ-ċiklisti għall-perikli tat-toroq. Teżisti leġiżlazzjoni Ewropea li tipproteġi liċ-ċiklisti huma u jsuqu f'toroq ewlenin b'ħafna traffiku u, jekk iva, liema hi? Beħsiebha l-Kummissjoni taħdem biex ittejjeb il-kundizzjonijiet għaċ-ċiklisti fl-UE kollha? Il-Kummissjoni tiġbed l-attenzjoni tal-Onorevoli Membru li bir-rispett dovut għall-prinċipju tas-sussidjarjetà, id-deċiżjoni dwar jekk iċ-ċiklisti jistgħux jidħlu f'passaġġ pedonali f'żona urbana tista' tittieħed biss mill-awtoritajiet ta' dak l-Istat Membru partikulari. Ma hemm l-ebda kodiċi Ewropea tat-triq li tirregola l-użu tar-roti f'toroq pubbliċi. Il-Kummissjoni għandha l-għan li ttejjeb il-protezzjoni transkonfinali tal-konsumatur permezz tar-Regolament (KE) Nru 2006/2004 dwar il-kooperazzjoni bejn l-awtoritajiet nazzjonali responsabbli għall-infurzar tal-liġijiet tal-protezzjoni tal-konsumaturi. Beħsiebha l-Kummissjoni tkompli tibni fuq dan billi tipproponi regolamenti dwar oqsma speċifiċi tal-protezzjoni transkonfinali tal-konsumatur bħall-ksur tad-drittijiet tal-konsumatur fil-qasam tas-servizzi bankarji transkonfinali? Il-programm Erasmus+ il-ġdid s'issa ġie ppubblikat bl-Ingliż biss, filwaqt li l-verżjonijiet tradotti tal-programm bil-lingwi l-oħra kollha tal-UE mhumiex se jiġu ppubblikati qabel April 2014. Madankollu, l-ewwel skadenza għat-tressiq ta' proġetti Erasmus+ hija Marzu 2014. Tista' l-Kummissjoni tgħid jekk in-nuqqas ta' pubblikazzjoni tal-programm Erasmus+ bl-24 lingwa kollha tal-UE jikkostitwixxix diskriminazzjoni? Tista' l-Kummissjoni tgħid jekk dan jikkostitwixxix ksur tat-Trattati jew ta' xi liġi tal-UE? Il-Gwida tal-Programm Erasmus+, li tipprovdi informazzjoni dettaljata dwar l-azzjonijiet kollha tal-Programm, s'issa għadha disponibbli bl-Ingliż biss. Il-gwida bħalissa qiegħda tiġi tradotta mis-servizzi ta' traduzzjoni tal-Kummissjoni. Kieku s-sejħa nżammet sakemm titlesta t-traduzzjoni tal-Gwida tal-Programm, kien ikun hemm impatt negattiv sostanzjali fuq iċ-ċittadini u l-organizzazzjonijiet tal-UE li xtaqu jipparteċipaw fil-programm. Billi is-sejħa hija disponibbli fil-lingwi uffiċjali tal-UE u meta jitqies l-appoġġ provdut mill-Aġenziji Nazzjonali, il-Kummissjoni ma tqisx li ebda grupp ta' applikanti potenzjali ma tqiegħed fi żvantaġġ. Il-Kummissjoni tqis li l-għażla tagħha f'dan il-każ kienet xierqa u proporzjonata u ma tikkostitwixxix ksur tat-Trattati jew ta' ebda liġi oħra tal-UE. Minkejja l-proċess kontinwu ta' integrazzjoni tas-suq uniku, problemi ta' reġistrazzjoni tal-vetturi bil-mutur għadhom ostaklu frekwenti għal negozji u ċittadini fis-suq intern. Fir-Rapport tal-2010 dwar iċ-Ċittadinanza tal-UE "Inżarmaw l-ostakoli għad-drittijiet taċ-ċittadini tal-UE", il-Kummissjoni identifikat il-problemi ta' reġistrazzjoni tal-vetturi bħala wieħed mill-ostakoli ewlenin li qed jiffaċċjaw iċ-ċittadini meta jeżerċitaw id-drittijiet tagħhom skont il-liġi tal-UE fil-ħajja ta' kuljum tagħhom u ħabbret, fost l-azzjonijiet previsti biex jitneħħew tali ostakoli, is-simplifikazzjoni tal-formalitajiet u l-kundizzjonijiet għar-reġistrazzjoni tal-vetturi li huma rreġistrati fi Stat Membru ieħor Minħabba li hi tikkunsidra t-taxxa fuq ir-reġistrazzjoni tal-vetturi bħala wieħed mill-ostakoli prinċipali, liema inizjattivi ulterjuri qed tippjana li tieħu l-Kummissjoni sabiex telimina dan l-ostakolu, u meta? X'se tagħmel il-Kummissjoni sabiex tassigura li b'mod effettiv jitneħħa dan l-ostaklu fl-iqsar żmien possibbli? Din il-proposta tistipula li Stat Membru jista' jeħtieġ ir-reġistrazzjoni fit-territorju tiegħu ta' vettura reġistrata fi Stat Membru ieħor biss jekk id-detentur taċ-ċertifikat ta' reġistrazzjoni jkollu r-residenza normali tiegħu f'dan it-territorju. Il-proposta tinkludi wkoll dispożizzjoni fejn meta d-detentur taċ-ċertifikat ta' reġistrazzjoni jittrasferrixxi r-residenza normali tiegħu lejn Stat Membru ieħor, għandu jitlob reġistrazzjoni fi żmien perjodu ta' sitt xhur minn meta jasal. Dan ta' hawn fuq huwa kkumplimentat minn dispożizzjonijiet li jissimplifikaw il-proċeduri għar-reġistrazzjoni mill-ġdid ta' vetturi u li jnaqqsu l-formalitajiet amministrattivi u burokratiċi minn fuq iċ-ċittadini permezz ta' sistema elettronika għall-iskambju tal-informazzjoni bejn l-Istati Membri. Għandu jiġi enfasizzat li l-proposta ma tittrattax it-tassazzjoni tal-vettura. L-Istati Membri jżommu l-prerogattivi tagħhom li jintaxxaw l-vetturi skont il-liġi tal-UE. Filwaqt li l-proposta għadha suġġett għall-proċedura leġiżlattiva fil-Parlament Ewropew u l-Kunsill, il-Kunsill talab mingħand il-Kummissjoni valutazzjoni tal-impatti possibbli fuq id-dħul mit-taxxi, liema valutazzjoni l-Kummissjoni se tipprepara. Addizzjonalment, wara diversi ilmenti li jippuntaw lejn diversi ostakli fir-reġistrazzjoni mill-ġdid tal-vetturi bil-mutur, fl-aħħar snin il-Kummissjoni fetħet diversi każijiet li jikkonkludu dwar ksur tad-dispożizzjonijiet tat-Trattat dwar il-moviment liberu tal-oġġetti (l-Artikoli 34 sa 36 TFUE).
Extracted from C_294_2014.html